केंद्रीय कर्मियों के महंगाई भत्ते में 7% की वृद्धि  
मंत्रिमंडल की बैठक में केंद्र सरकार के 50 लाख कर्मचारियों के महंगाई भत्ते तथा 40 लाख पेंशनरों के लिए महंगाई राहत में वृद्धि का फैसला किया गया।
सरकार ने केंद्रीय कर्मचारियों के महंगाई भत्ते में त्योहारी सीजन से पहले 7 प्रतिशत वृद्धि की घोषणा की है। केंद्रीय मंत्रिमंडल की बैठक में केंद्र सरकार के 50 लाख कर्मचारियों के महंगाई भत्ते (डीए) तथा 40 लाख पेंशनरों के लिए महंगाई राहत (डीआर) में वृद्धि का फैसला किया गया। यह वृद्धि 1 जुलाई से लागू होगी।  सूचना एवं प्रसारण मंत्री अंबिका सोनी ने बताया कि सरकारी कर्मचारियों के लिए अब महंगाई भत्ता उनके मूल वेतन के 51 प्रतिशत से बढ़कर 58 फीसदी हो गया है।  सोनी ने कहा कि डीए और डीआर में बढ़ोतरी से सरकार पर सालाना 7,229 करोड़ रुपये का बोझ पड़ेगा। चालू वित्तवर्ष की शेष अवधि के लिए 4,819 करोड़ रुपये का बोझ सरकार पर पड़ेगा।